***Южно Мароко***

***По древния маршрут на керваните***

*8 дни / 7 нощувки в Мароко с транзитен полет през Истанбул*

***Дати Есен 2022:***

*06.09 – 14.09.22*

*03.11 – 11.11.22*

***ЦЕНА 956 ЕВРО!***

***Акценти в програмата:***

* *2 нощи в самата пустиня Сахара до на най-красивите дюни в Мароко.*
* *1 нощувка в Тинхир и посещение на Каньоните Дадес.*
* *Включено посещение на каньоните Тодра.*
* *Включена разходка с камили (керван) по дюните на Ерг Чеби в Сахара.*
* *Включено посещение на палата на Баия в Маракеш.*
* *Включено посещение на подземните канали (кладенци) Кхетара.*
* *Включено посещение на Кзаба Таурирт.*
* *Включено посещение на Ксар Аит Бен Ходоу.*
* *Включено посещение на музея на киното в Уарзазад.*
* *Възможност за вечерно посещение с файтони на площада Джема ел-Фна в Маракеш.*
* *Възможност да опознаете дивата и автентична Сахара с джипове 4х4, като и среща с племето Гнауи – наследници на докарани с керваните от юг роби и ще спрем в селището Хасси Лбиед.*
* *Обслужване от най-добрите, доказали се екскурзоводи за Мароко Теди Валентино и Мишо Иванов.*

**Маршрут:**

София - Истанбул - Маракеш - Високия Атлас - Каньоните Дадес- Тинхир - Каньоните Тодра - Каналите Кхетара - Ерфуд - Сахара Ерг Чеби - *Ерфуд – Уарзазат - Аит Бен Ходоу – Маракеш – Истанбул – София*

***ПРОГРАМА***

***Ден първи****:* ***София – Истанбул - Маракеш****.*

*Среща на летище София, Терминал 2 с нашия представител в 07:30 часа. (два часа преди полета).* ***Регистрация и чекиране на багажа до Маракеш*** *с полет на Турски Авиолинии София - Истанбул в* ***09:30 часа****. Кацане на летище Истанбул в* ***11:00 часа.******Среща с представителя на летище Истанбул, който ще Ви придружи до гейта за директен полета в******12:00 часа*** *на АК Турски Авиолинии до Маракеш. (****продължителност около 4 часа****) Кацане на летище Маракеш в* ***15:15 часа.*** *Посрещане от Вашия професионален екскурзовод в Мароко (на български език) и трансфер до* [*Hotel Della Rosa 4\**](https://www.dellarosa-marrakech.com/es/) *или подобен. Вечеря и свободно време.*

***Ден втори: Маракеш****.*

***Закуска и полудневна екскурзия в Маракеш.*** *След като закусим ще посетим магичните градини Менара, където сред изобилието от насаждения с маслинови дървета ще видим басейна, напоен от каналите, спускащи се от високия Атлас, създаден от династията на Алмохадите през XII в. След това ще се възхитим на свежите андалуски градини наречени Парк на Лайла Хасна, ухаещи на портокалови цветчета и рози, ще посетим отвън джамията Кутубия* ***/Koutoubia Mosque/*** *- най-голямата в Маракеш и една от най-внушителните в Магреб. Ще видим, също така отвън, гробницата на известната жена суфи Фатима Зохра ел Коуч, чиято история ще научим на място. Минавайки през стария еврейски квартал ще влезем в Палата на Баия, за да разгледаме тази прелест с близо 160 стаи собственост в миналото на визира Ахмед бен Моуса. След като приключим ще се отправим към най-големия и автентичен площад на Северна Африка – Джема Ел Фна, където ще се слеем с атмосферата на амбулантни търговци, дресьори на маймуни и змии, продавачи на сокове, водоносци облечени в традиционни дрехи и какво ли още не. Ще навлезем навътре из криволичещите улички на* ***Медината на Маракеш****, ще се отбием до автентичната берберска аптека, където специалистите, работещи в нея, ще ни запознаят с производството на аргановото козметично или кулинарно олио, ще ни представят нежела от евкалипт против настинка, ароматния шафран, евкалиптови кристали за чай, подправки от всички краища на Мароко и кремове за всякакви екземи, възпаления и т.н. Това е кухнята на Мароко…**Разбира се ще можем да си купим желаните от нас продукти.*

*След това ще имаме свободно време на площада Джема Ел Фна, за да можете самостоятелно да се разходите, да пиете традиционен берберски чай, на някоя от терасите намиращи се около него или да обядвате местна храна (опционално). Връщане в хотела, свободно време, вечеря, нощувка.*

***Вечерта допълнително, по желание организирана нощна обиколка на Маракеш с файтони*** *(4 човека във файтон), след което следва пешеходна разходка из Медината и площада Джема ел-Фна, където ще имаме възможността да усетим истинското автентично Мароко тъй като всяка вечер на площада се събират музиканти от различни краища на страната, танцьори, разказвачи на приказки, комедийни актьори, акробати, улични зъболекари, продавачи на продукти предпазващи или премахващи черна магия, жени рисуващи татуировки с кана… Тук всяка вечер се предлагат сладки натурални сокове, варени охлюви, традиционни ястия направени на огън или скара, различни местни сладкиши, кралски фурми, сухи плодове, ядки (бадеми, фъстътци, шам фъстък). След тази обиколка, ще се качим на терасата на едно от кафенетата в площада, където всеки един от нас ще може да изпие една чаша чай или едно безалкохолно, или едно кафе (включени в пакета), наслаждавайки се на този огромен традиционен «спектакъл» наречен Джема ел-Фна. Свободно време на площада и връщане в хотела с автобус.*

***Програмата включва:*** *разходка с файтони, автобус, местен екскурзовод, преводач на български език, една напитка по желание.* ***Цена на човек 35€***

***Ден трети: Маракеш - Високия Атлас - Каньоните Дадес -******Тинхир****.*

*Закуска. Ще потеглим сутринта от Маракеш, на път през* ***Атласките планини*** *и зоната на* ***Тизин Тишка****, преминавайки над 2260 м височина. Ще спираме, за да се насладим на една невероятна гледка и множество берберски селища, както и опционално за обяд. Ще преминем покрай огромния язовир El Mansour Eddahbi и долината на река Драа със своите оазиси и канали построени от примитивните племена още в миналото. Когато пристигнем при* ***Каньоните Дадес*** *ще слезем, за да се изкачим до най-високата им точка, от където ще можем да се насладим на една изумителна гледка, от местно малко кафене предлагащо традиционен берберски чай. Не е случайност, че това прекрасно, изваяно от природата, място бе избрано от LAND ROVER, за да направят реклама на колите си. След това ще се отбием до Тинхир, където ще се настаним в хотел* [*Kasbah Lamrani*](http://kasbahlamrani.com/)  *или подобен. Свободно време, вечеря, нощувка.*

***Ден четвърти: Тинхир - Каньоните Тодра - Каналите Кхетара - Ерфуд - Сахара Ерг Чеби.***

*Закуска и потегляне към пустинята. По пътя ще се отбием до* ***Каньоните Тодра****, където ще направим една много приятна разходка на фона на огромните отвесни скали. След това ще потеглим към пясъчната пустиня, като по пътя ще влезнем в подземните канали Кхетара, изкопани по старата схема на персите, които откриват 1000 пр.Хр. метода да достигнат до водата под земята. Пътувайки към Ерфуд можем да спрем, за да си вземем чилаби, кафтани, бабуши, берберски шалвари, шалове и всякакви носии, които можем да носим в пустинята. Разбира се е задължително при покупката да се пазарим. Такава е традицията в този мистичен за нас свят. Ще направим и пауза от 1 час за обяд (опционално).* ***Продължаваме за Ерфуд*** *– рая на кралските фурми, град използван от НАСА за опити, поради приликата на терена около него с четвъртата планета от Слънчевата система - Марс. Освен това в околностите му се намират огромни находища на фосили, тъй като преди милиони години зоната е била дъно на море. За това ще можем да посетим една от фабриките, в които се обработват каменните блокове и да чуем от професионалисти как се стига до крайния продукт. Там вече ще оставим нашия автобус и* ***ще се качим на джипове 4х4****, за да потеглим към лагера ни в пустинята (50 мин. път включено в пакета). Настаняване в хотел* [*Campamento lujo Yasmina*](https://www.merzougayasminahotel.com/) *или подобен намиращи се в самата пустиня. Свободно време, вечеря, нощувка.*

***Допълнително, по желание възможност за самостоятелно каране с АТВ из пясъчните дюни*** *Ще имаме възможността да се качим на АТВ, за да тръгнем с тях из дюните на Сахара – едно невероятно приключение, което ще продължи 1 час.* ***Цена 55€ на единично АТВ и 90€ за двойно.***

***Ден пети: Пустинята Сахара****.*

*Този ден ще бъде изключително интересен. Преди да закусим ще станем рано, за да се качим на камили, да потеглим към дюните и да посрещнем изгрева на слънцето, придружени от местни жители на зоната (****включено в пакета****).*

*След като приключим ще се върнем в хотела, за да закусим и свободно време.*

***Опционална екскурзия с джипове 4х4 в пустинята и среща с номади от племето Гнауи. Цена 35€ на човек****.*

*Ще тръгнем с джипове 4х4, с които ще посетим скалиста зона в пустинята богата на фосили в камъка, ще отидем на гости при номади, обитаващи тази пустош, за да се запознаем с техния начин на живот, култура, традиция. Ще седнем на сянка в някоя от техните хайми, където ще пием ментов чай направен от домакинята на бивака. Щом приключим ще продължим към изоставените оловни мини, където ще се изкачим пеша до високата им част, за да се насладим на невероятна гледка между пясъчната и каменната пустиня (хамада). Ще преминем през едно изоставено от френския легион селище, за да стигнем до племето Гнауи, наследници на докараните с кервани от юг роби, които ще ни запознаят с традиционната музика на техните прадеди. Чернокожите Гнауи свирят на събори като продължителните песни и танци водят до изпадане в транс, целта на които е лекуване от зли и нечисти сили. Ще спрем в селището Хасси Лбиед, за да направим една разходка из палмовите градини и да се запознаем отблизо с начина на поливане, чрез акведукти и Кхетара. Връщане към хотел* [*Campamento lujo Yasmina*](https://www.merzougayasminahotel.com/) *или подобен намиращи се в самата пустиня, като по пътя опционално ще спрем за обяд, за да може всеки, който поиска да си купи типична берберска пица, направена на жар. След като се приберем в хотела, цялата група ще имаме възможността да си организираме парти около басейна, като всеки един от нас ще си носи предварително подготвената напитка, на фона на традиционна берберска музика. Свободно време и вечеря.*

***Ден шести: Сахара - Ерфуд - Уарзазат****.*

*Закуска. След закуската ще потеглим за Уазарзат, минавайки през Рисани, разположен в палмов парк на 22 км от Ерфуд. Рисани е много интересна дестинация, тъй като е смятан за наследник на Сихилмаса, старата столица на Тафилет, град за който разказват в книгите си известни автори и историци. Пример за това е новелата на Амин Маалуф – Лъв Африкански. Когато се качим в автобуса и потеглим за Уарзазат ще можем да видим по пътя стада от диви камили, като ще спрем в някоя ферма, за да опитаме прясно камилско мляко. Ще минем през Агдез, намиращ се в долината на река Драа, стария път на керваните свързващ Тимбукту с Маракеш. Ще спрем по пътя за обяд (опционално). Пристигане в Уарзазат и посещение на музея на киното с местен екскурзовод. Настаняване в хотел* [*Hotel Kenzi Azghour*](https://www.kenzi-hotels.com/en/kenzi-azghor) *или подобен. Свободно време и вечеря.*

***Ден седми: Уарзазат – Аит Бен Ходоу – Маракеш****.*

*Закуска. Посещение на Ксар Таурирт, старата резиденция на пашата на Маракеш, Тхами ел Глауи. След това потегляне към Ксар Аит Бен Ходоу, място на което са снимани филми като Гладиатор, Принцът на Персия, Игра на тронове и още много други. Когато пристигнем ще имаме възможност да се разходим из това вълшебно място направено от кал, да посетим някой от домовете на местните хора живеещи там и да се запознаем с тях. Ще имаме свободно време, за да може всеки един спокойно да разгледа тази част или да посети самостоятелно многобройните магазини предлагащи традиционни местни стоки, между които стари берберски дървени или железни катинари, както и астролабия използвана за пресмятане на времето, географска ширина или височини. След като приключим потегляме обратно към Маракеш. Настаняване в хотел* [*Hotel Della Rosa 4\**](https://www.dellarosa-marrakech.com/es/) *или подобен. Свободно време, вечеря, нощувка.*

***Допълнително, по желание възможност за посещение на шоу спектакъл Фантазия с включена вечеря.***

***Посещение на Чез Али****– включва вечеря в типична берберска палатка на фона на фолклорни танци от различните части на страната и демонстрация на конна езда (напитките се заплащат допълнително).*

***Менюто включва:*** *Традиционна супа харира; Кускус с месо или вегетариански; Печено агне; Сезонни плодове; Ментов чай и сладки.*

***Цена 55 евро на човек (заявява се и се заплаща на място към екскурзовода).***

***Ден осми: Маракеш – Истанбул – София.***

*Закуска.**Свободно време до напускане на хотела около 12:00 часа.*

***Възможност за посещение на градината на Жак Мажорел. Цена 25 евро на човек (при минимум 20 човека).***

*През 20-те години на миналия век френският художник Жак Мажорел засажда палми и постепенно създава изключително богата градина с флора от петте континента. Градините са изградени в типичен мавритански стил. След смъртта на Жак Мажорел, имението запада и вдовицата на художника решава да го продаде. Вилата “Оазис” и прилежащите ѝ градини стават собственост на Ив Сен Лоран и Пиер Берже. Те реставрират това място, което по волята на Мажорел, остава отворено за посетители. Днес тук има над 350 вида растения – кактуси, бананови дръвчета, бамбук, палми, папрати, лотоси и водна растителност.*

***Около 20:00 часа Трансфер до летище Маракеш и регистрация за обратен полет до Истанбул в 22:55 ч. с чекиране на багажа до София*** *(продължителност на полета около 4 часа и 30 мин) . Пристигане на летище Истанбул, в 05:55 ч. на следващия ден.* ***Среща с асистента на летище Истанбу, който ще Ви придружи до гейта за полета до София в 07:30 часа.*** *Кацане на летище София, Терминал 2 в 08:40 ч.*

**ПАКЕТНИ ЦЕНИ:**

|  |  |  |  |  |
| --- | --- | --- | --- | --- |
| **Дати** | **Човек в двойна стая** | **Единична стая** | **Допълнително легло** | **Дете до 12 г. с 2‘ма възрастни** |
| 06.09 – 14.09.22 | 956 € / 1870 лева | 1136 € / 2222 лева | 936 € / 1831 лева | 893 € / 1747 лева |
| 03.11 – 11.11.22 | 956 € / 1870 лева | 1136 € / 2222 лева | 936 € / 1831 лева | 893 € / 1747 лева |

***Цената включва:***

* *Самолетен билет с АК “Turkish Airlines” София – Истанбул - Маракеш – Истанбул - София с включени летищни такси и багаж – чекиран 23 кг., ръчен в салона на самолета 8 кг.;*
* *Всички трансфери с климатизиран автобус по програмата;*
* *7 нощи в хотели 3\* и 4\* закуска и вечеря - три нощи в Маракеш, една в Тинхир, две в Мерзуга (пустиня) и една нощ в Уарзазат;*
* *Вход в палата на Баия в Маракеш;*
* *Вход в Ксар Таоурирт;*
* *Посещение на Ксар Аит Бен Ходоу;*
* *Разходка с камили за посрещане на изгрева на слънцето в пустинята;*
* *Музеят на киното в Уарзазат;*
* *Посещение на подземните канали Кхетара;*
* *Трансфер с джипове 4х4 от Ерфуд до хотела в пустинята и обратно;*
* *Всички екскурзии в Мароко, без доплащанията за допълнителните мероприятия;*
* *Екскурзовод на български език по време на целия престой в Мароко;*
* *Посрещащ асистен в транзитна зала на летище Истанбул;*
* *Медицинска застраховка за периода на пътуването с покритие 10000 EUR**включваща COVID-19****.***

***Цената не включва:***

* *Обяди по време на пътуването – заплащат се на място (около 10 евро);*
* *Допълнителни мероприятия, които се заплащат на място;*
* *Нощна разходка с файтони из Маракеш. Цена на човек 35€*
* *Спектакъл Фантазия с вечеря 55€ на човек.*
* *Едночасова разходка из дюните с АТВ 55€ на единично АТВ и 90€ на двойно;*
* *Разходка с джипове 4х4 в пустинята при номадите, фосили, изоставено селище, изоставени мини, Кхамилия при племето Гнауи и оазис 35€ на човек;*
* *Спектакъл Фантазия с вечеря 55€ на човек;*
* *ПСР тестове или антигенни тестове (ако са необходими такива);*
* *Бакшиши за местните представители – 15 евро за целия престой, които се заплащат на място;*
* *Такса гориво при значителна промяна на цената на горивото. Обявява се при доплащането на пакета;*
* *Застраховка „Отмяна на пътуване” - възстановява заплатената сума, при отказ по здравословни и други доказуеми причини към застрахователя.*

***Полетна информация с АК Turkish Airlines:***

*София 09:30 ч. - Истанбул 11:00 ч. / Истанбул 12:00 ч. - Маракеш 15:15 ч.*

*Маракеш 22:55 ч. - Истанбул 05:55 ч. (на следващия ден)*

*Истанбул 07:30 ч. – София 08:40 ч.*

***\*Полетното разписание е обявено в местно часово време на дестинациите .***

***Условие за записване:*** *Без възрастови ограничения*

***Начин на плащане:***

*Депозит 300 евро или 600 лева при записване;*

*Доплащане до 30 дни преди датата на отпътуване!*

***Необходими документи:***

*Копие на международен паспорт с мин. валидност 6 месеца преди датата на екскурзията.*

*За деца до 18 г. пътуващи с един или без родител, нотариална заверка от едния или двамата родители! Пътуването е безвизово и без медицински изисквания за имунизации към момента!*

***Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:***

*До 60 дни от датата на заминаване – без неустойка*

*От 59 дни до 21 дни – 300 евро / 600 лева*

*От 20 дни до деня на отпътуване – 100% от стойността на пътуването*

*\*Изключение прави само случай на развитие на епидемиологичната обстановка и възпрепятстване на пътуването поради затваряне на границите на България и Мароко. В такъв случай туроператора се задължава да възстанови внесената от потребителя сума в срок до 14 дни след датата на отпътуване.*

 *В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.*

*ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети не по-късно от* ***7 работни дни, преди датата на пътуване****, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.*

***Информация относно здравните изисквания при пътуване до Мароко.***

*За влизане в страната е необходим валиден сертификат за завършен ваксинационен курс* ***ИЛИ*** *отрицателен ПСР тест направен 48 часа преди часа на полета за Истанбул.*

*Деца до 11,99 години са освободени от изискване за ваксинация и тестове.*

*При възникване на нови промени относно здравни, санитарни и други изисквания, своевременно ще Ви информираме за всички процедури и препоръки касаещи влизането и престоя в Кралство Мароко седмица преди отпътуването Ви, с цел максимална точност на информацията.*

***Пътуване на лица с ограничена подвижност:*** *Пътуването като цяло НЕ Е подходящо за лица с ограничена подвижност.*

***Вид използван транспорт:*** *Самолет, Автобус, Джип 4х4*

***Застраховка „Отмяна от пътуване“:***

*Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма със ЗАД „Лев Инс“, която е защита в случай на неочаквано възпрепятстване на пътуването от здравословен, служебен или семеен характер, вкл. Covid-19. Застраховката покрива разходите за анулиране на пътуването, както и на разходите за заплатени, но неконсумирани услуги по време на пътуването, ако то е било прекъснато. Застраховката се сключва най-късно до 5 календарни дни, считано от датата на внасяне на депозит. Размерът на застрахователната премия ориентировъчно е около 3% от застрахованата сума. Повече информация в офиса на фирмата.*

***Отмяна на пътуването поради COVID-19:***

*Ако застрахованото лице се разболее от COVID-19 или е поставено под карантина поради съмнение за заболяване и следователно трябва да отмени планирано пътуване, застраховката покрива възстановяването на разходите за анулиране на пътуването.*

*Заболяването на съпруг/а или близък роднина, който не пътува, също се счита за причина за анулиране на пътуването, при условие че лицето има животозастрашаващо състояние поради COVID-19 и се нуждае от интензивни грижи в болница.*

***Други причини за отмяна на пътуването, покрити от застраховката:***

*Включват медицински и немедицински причини, съкращаване от работа и др. описани в Общите условия по застраховката.*

***Важни уточнения:***

*- Издадени предупреждения за пътуване, страх за предприемане на пътуване или груба небрежност остават като изключени събития.*

*- Пандемия и епидемия продължават да съществуват като изключения в Общите условия. Например ако пътуването бъде отменено от туроператора заради COVID-19, това събитие е изключен риск по застрахователното покритие.*

***Следните събития също остават изключени от обхвата на застраховките:***

*- Пътуване до държави/райони, за които властите са издали официални предупреждения за пътуване (степен 5 или 6),*

*- Страх от предприемане на пътуване,*

*- Отказ за спазване или несъобразяване с правила и разпоредби в съответната дестинация*

*- Груба небрежност и умишлено заразяване с COVID-19.*

***Забележки:***

* *Минимален брой туристи за осъществяване на програмата: 35*
* *Краен срок за записване по програмата: 30 дни преди заминаване*
* *Срок за уведомление за несъбран минимум: 30 дни, преди датата на заминаване*
* *Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.*
* *Посочените пакетни цени са калкулирани при курс на лев към евро 1.00 EUR = 1.95583 BGN.*
* *Поради променящите се цени на горивата авиокомпаниите могат да начислят т.нар. горивна такса (fuel surcharge). В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени. При промяна на цените на горивата може да бъде начислена горивна такса. Тази такса следва да бъде обявена от туроператора и заплатена от потребителя не по-късно от 14 дни преди датата на заминаване.*
* *Авиокомпанията си запазва правото за смяна на часовете на излитане и кацане, за което туроператора ще информира своевременно потребителите.*
* *Туроператорът НЕ носи отговорност при промяна на музейните такси и работното време на музеите. Възможно е да настъпят промени. Туроператорът си запазва правото на промени в последователността на изпълнение на програмата по независещи от него причини и не носи отговорност за туристи, недопуснати от съответните гранични власти.*
* *Преди заминаване туроператорът ще информира туристите за евентуални изисквания, процедури и препоръки касаещи влизането и престоя в Кралство Мароко.*
* *Туроператорът запазва правото на промяна при необходимост на хотелите упоменати в програмата с подобни от същата категория .*

***ОБЩА ИНФОРМАЦИЯ ЗА МАРОКО***

***Местна валута -*** *Марокански дирхам (MAD)*

*Валутен курс:* ***1 евро*** *- около* ***10/10.50 марокански дирхама.***

*Препоръчително е всички туристи да носят* ***ЕВРО****, тъй като курсът на долара не е изгоден.*

*Цените в Мароко са обявени, като в марокански дирами, так и в евро – в обръщение са и двете валути.*

*С Марокански дирхами може да се сдобиете, като от България, таки и от резепцията на хотелите в Мароко, които обменят срещу евро по стандартен курс за деня.*

***Средни температури през месеците април, май, септември и октомври:*** *около 25 - 28°C, слънчево.*

***Електричество:*** *Не е необходимо да носите адаптер.**В Мароко щепселите и контактите са от тип C и E. Стандартното напрежение е 220 V, а стандартната честота е 50 Hz.*

***Безопасност и сигурност:***

*\*Престъпността в страната е под контрол и сравнително ниска. За предпочитане е, както навсякъде по света, да не се  осъществяват разходки нощем или денем в крайни или по-бедни квартали, или да се излиза в околностите на населените места без придружители.*

*\*Желателно е жените да не се разхождат вечер сами, дори и по централните улици на големите градове.*

*\*Не се препоръчва чужденци да ползват градски транспорт, в който, по правило, намират препитание ловки джебчии. За предпочитане е ползване на таксиметрови услуги.*